CELEX: 52017PC0214
Language: sk
Date: 2017-05-08
Title: Návrh ROZHODNUTIE RADY, ktorým sa stanovuje pozícia, ktorá sa má v mene Európskej únie zaujať na zasadnutí zmluvných strán Dohody o rybolove v južnom Indickom oceáne (SIOFA), a ktorým sa zrušuje rozhodnutie 14404/12

EURÓPSKA KOMISIA
            V Bruseli8. 5. 2017
            COM(2017) 214 final
            2017/0091(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má v mene Európskej únie zaujať na zasadnutí zmluvných strán Dohody o rybolove v južnom Indickom oceáne (SIOFA), a ktorým sa zrušuje rozhodnutie 14404/12
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Rozhodnutím Rady 2008/780/EÚ
                  1
                Únia schválila Dohodu o rybolove v južnom Indickom oceáne (ďalej len „dohoda“), ktorou sa zriadilo zasadnutie zmluvných strán Dohoda o rybolove v južnom Indickom oceáne (ďalej len „dohoda SIOFA“). Zasadnutie zmluvných strán je v rámci dohody SIOFA zodpovedné za prijímanie opatrení, ktoré majú zabezpečiť dlhodobú ochranu a udržateľné využívanie rybolovných zdrojov v oblasti dohovoru SPRFMO, a tým ochraňovať morské ekosystémy, v ktorých sa tieto zdroje vyskytujú. Takéto opatrenia sa môžu stať pre Úniu záväznými.
            
            
               Pozícia, ktorá sa má v mene Únie zaujať v regionálnych organizáciách pre riadenie rybárstva (RFMO) sa v súčasnosti stanovuje na základe dvojstupňového prístupu. V prípade pozície Únie sa rozhodnutím Rady na niekoľko rokov stanovujú základné zásady a usmernenia a pozícia sa následne pre každé výročné zasadnutie zmluvných strán upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.
            
            
               Pokiaľ ide o zasadnutie zmluvných strán dohody SIOFA, podľa rozhodnutia Rady 14404/12 z 5. októbra 2012 sa má pozícia Únie do výročného zasadnutia v roku 2017 prehodnotiť. Tento návrh sa preto zameriava na stanovenie pozície Únie v rámci dohody SIOFA na roky 2017 – 2021 a nahrádza sa ním rozhodnutie Rady 14404/12 z 5. októbra 2012, ktoré sa vzťahuje na roky 2012 – 2016.
            
            
               •Súlad s existujúcimi ustanoveniami v tejto oblasti politiky
            
            
               Toto preskúmanie je zamerané na začlenenie zásad a smerovania novej spoločnej rybárskej politiky (SRP) stanovených nariadením Európskeho parlamentu a Rady (EÚ) č. 1380/2013
                  2
                s prihliadnutím na ciele oznámenia Komisie o vonkajšom rozmere SRP
                  3
               . Okrem toho sa pozícia Únie upravila podľa Lisabonskej zmluvy. 
            
            
               Rovnako ako súčasná pozícia obsahuje aj nasledujúca pozícia všeobecné zásady a usmernenia a v potrebnom rozsahu zohľadňuje špecifiká dohody SIOFA. Okrem toho sa na základe požiadavky členských štátov do tejto pozície zahrnul aj štandardný postup používaný pri každoročnej špecifikácii pozície Únie.
            
            
               •Súlad s ostatnými politikami Únie
            
            
               
                  neuvádza sa
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Toto rozhodnutie vychádza zo Zmluvy o fungovaní Európskej únie, a najmä z jej článku 43 ods. 2 v spojení s článkom 218 ods. 9, v ktorom sa stanovuje, že Rada prijme na návrh Komisie rozhodnutie, ktorým sa určujú pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami. Platí to aj pre pozíciu, ktorú má Komisia v mene Únie prijať na zasadnutí zmluvných strán dohody SIOFA. 
            
            
               Nariadenie Európskeho parlamentu a Rady (EÚ) č. 1380/2013 predstavuje právny základ, ktorým sa zavádzajú zásady, ktoré sa majú zohľadniť v tejto pozícii. 
            
            
               Toto rozhodnutie sa vzťahuje na roky 2017 – 2021 a nahrádza sa ním rozhodnutie Rady 14404/12, ktoré sa vzťahuje na roky 2012 – 2016.
            
            
               •Subsidiarita (v prípade inej ako výlučnej právomoci) 
            
            
               
                  neuvádza sa
               
            
            
               •Proporcionalita
            
         
         
            
               
                  neuvádza sa
               
            
            
               •Výber nástroja
            
            
               Podľa článku 218 ods. 9 Zmluvy o fungovaní Európskej únie platí, že pozícia, ktorá sa má v rámci regionálnych organizácií pre riadenie rybárstva (RFMO) prijať v mene Únie, keď je tento orgán vyzvaný prijať akty s právnymi účinkami s výnimkou aktov s výnimkou aktov dopĺňajúcich alebo meniacich inštitucionálny rámec danej dohody, sa musí prijať rozhodnutím Rady na návrh Komisie.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  neuvádza sa
               
            
            
               •Konzultácie so zainteresovanými stranami
            
            
               
                  neuvádza sa 
               
            
            
               •Získavanie a využívanie odborných vedomostí
            
            
               
                  neuvádza sa
               
            
            
               •Posúdenie vplyvu
            
            
               
                  neuvádza sa 
               
            
            
               •Regulačná vhodnosť a zjednodušenie
            
            
               
                  neuvádza sa 
               
            
            
               •Základné práva
            
            
               
                  neuvádza sa 
               
            
            
               4.VPLYV NA ROZPOČET
            
            
               
                  neuvádza sa 
               
            
            
               5.ĎALŠIE PRVKY
            
            
               •Plány vykonávania a postupy monitorovania, hodnotenia a podávania správ
            
         
         
            
               
                  neuvádza sa 
               
            
            
               •Vysvetľujúce dokumenty (v prípade smerníc)
            
            
               
                  neuvádza sa 
               
            
            
               •Podrobné vysvetlenie konkrétnych ustanovení návrhu
            
            
               
                  neuvádza sa 
               
            
            
               2017/0091 (NLE)
            
            
               Návrh
            
            
               ROZHODNUTIE RADY,
            
            
               ktorým sa stanovuje pozícia, ktorá sa má v mene Európskej únie zaujať na zasadnutí zmluvných strán Dohody o rybolove v južnom Indickom oceáne (SIOFA), a ktorým sa zrušuje rozhodnutie 14404/12
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Článkom 38 Zmluvy o fungovaní Európskej únie v spojení s jej článkom 39 ods. 1 písm. d) sa stanovuje, že jedným z cieľov spoločnej rybárskej politiky je zabezpečiť riadne zásobovanie. 
            
            
               (2)V článku 2 nariadenia Európskeho parlamentu a Rady (EÚ) č. 1380/2013
                  4
                sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že v rámci spoločnej rybárskej politiky sa pri riadení rybárstva uplatňuje prístup predbežnej opatrnosti a jej cieľom je zabezpečiť, aby sa pri využívaní živých morských biologických zdrojov populácie lovených druhov obnovovali a udržiavali nad úrovňami, pri ktorých možno dosiahnuť maximálny udržateľný výnos. Okrem toho sa v ňom stanovuje, že cieľom Únie je prijímať riadiace a ochranné opatrenia na základe najlepších dostupných vedeckých odporúčaní, presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morský ekosystém a rybolovné zdroje, a postupne eliminovať odhadzovanie úlovkov. Okrem toho sa v článku 28 nariadenia (EÚ) č. 1380/2013 výslovne stanovuje, že Únia tieto zásady uplatňuje aj v rámci svojej vonkajšej politiky. 
            
            
               (3)Rozhodnutím Rady 2008/780/ES
                  5
                Únia uzavrela Dohodu o rybolove v južnom Indickom oceáne (ďalej len „dohoda SIOFA“). Zasadnutie zmluvných strán dohody SIOFA je zodpovedné za prijímanie opatrení, ktoré majú zabezpečiť dlhodobú ochranu a udržateľné využívanie rybolovných zdrojov v oblasti dohody SIOFA prostredníctvom uplatňovania preventívneho prístupu a ekosystémového prístupu k riadeniu rybárstva, a tým ochraňovať morské ekosystémy, v ktorých sa tieto zdroje vyskytujú. Takéto opatrenia sa majú stať pre Úniu záväznými.
            
            
               (4)Rada 5. októbra 2012 prijala rozhodnutie 14404/12 o stanovení pozície, ktorú má Únia zaujať v rámci dohody SIOFA.
            
            
               (5)Podľa rozhodnutia 14404/12 sa má pozícia v ňom stanovená prehodnotiť najneskôr do výročného zasadnutia zmluvných strán dohody SIOFA v roku 2017. Je teda vhodné zrušiť rozhodnutie 14404/12 a nahradiť ho novým rozhodnutím. 
            
            
               (6)Vzhľadom na to, že rybolovné zdroje v oblasti dohody SIOFA sa neustále menia, a je teda potrebné, aby pozícia EÚ zodpovedala aktuálnemu vývoju vrátane nových štatistických, biologických a iných informácií predložených pred výročným zasadnutím zmluvných strán alebo počas neho, je pre každoročnú špecifikáciu pozície Únie potrebné stanoviť postupy, ktoré sú v súlade so zásadou zakotvenou v článku 13 ods. 2 Zmluvy o Európskej únii, podľa ktorej majú inštitúcie navzájom v plnej miere spolupracovať.
            
            
               (7)Zástupcom EÚ na výročnom zasadnutí zmluvných strán dohody SIOFA je v súlade s článkom 218 a článkom 3 ods. 1 ZFEÚ Komisia. Preto je toto rozhodnutie určené Komisii. 
            
         
         
            
               PRIJALA TOTO ROZHODNUTIE: 
            
            
               Článok 1
            
            
               V prílohe I k tomuto rozhodnutiu sa stanovuje pozícia, ktorú má Európska únia zaujať výročnom zasadnutí zmluvných strán dohody SIOFA v prípade, že je tento orgán vyzvaný prijať akty s právnymi účinkami.
            
            
               Článok 2
            
            
               Pozícia, ktorú má Únia zaujať výročnom zasadnutí zmluvných strán dohody SIOFA, sa každoročne špecifikuje v súlade s prílohou II.
            
            
               Článok 3
            
            
               Rada na návrh Komisie prehodnotí a podľa potreby pozmení pozíciu Únie stanovenú v prílohe I k tomuto rozhodnutiu, a to najneskôr do konania výročného zasadnutia zmluvných strán dohody SIOFA v roku 2022.
            
            
               Článok 4
            
            
               Rozhodnutie 14404/12 sa zrušuje.
            
            
               Článok 5
            
            
               Toto rozhodnutie je určené Európskej komisii. 
            
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Ú. v. EÚ L 268, 9.10.2008, s. 27.
               
               
                  
                     (2)
                  Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
               
               
                  
                     (3)
                  KOM(2011) 424 z 13.7.2011.
               
               
                  
                     (4)
                  Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
               
               
                  
                     (5)
                  
                  
                        Rozhodnutie Rady 2008/780 z 29. septembra o uzavretí Dohody o rybolove v južnom Indickom oceáne v mene Európskeho spoločenstva (Ú. v. EÚ L 268, 9.10.2008, s 27).
                  
               
            
      
    ---documentbreak--- 
      
         
               EURÓPSKA KOMISIA
            V Bruseli8. 5. 2017
            COM(2017) 214 final
            PRÍLOHY
            knávrhuROZHODNUTIA RADY,
            ktorým sa stanovuje pozícia, ktorá sa má v mene Európskej únie zaujať na zasadnutí zmluvných strán Dohody o rybolove v južnom Indickom oceáne (SIOFA), a ktorým sa zrušuje rozhodnutie 14404/12
            
            
               
         
         
            
               PRÍLOHA I
            
            
               Pozícia Únie na zasadnutí zmluvných strán Dohody o rybolove v južnom Indickom oceáne
            
            
               1.Zásady
            
            
               V rámci SIOFA Únia:
            
            
               a)
                     zabezpečuje, aby opatrenia prijaté v rámci dohody SIOFA zodpovedali cieľom a zásadám, ktoré Únia sleduje v rámci spoločnej rybárskej politiky, najmä prostredníctvom prístupu predbežnej opatrnosti a cieľom súvisiacim s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013 s cieľom podporovať vykonávanie ekosystémového prístupu k riadeniu rybárstva a obmedziť vplyv rybolovných činností na životné prostredie, zabrániť a v maximálnej možnej miere znížiť nechcené úlovky, postupne eliminovať odhadzovanie úlovkov a minimalizovať vplyv rybárskych činností na morské ekosystémy, ako aj vďaka podpore rentabilného a konkurencieschopného sektora rybárstva Únie zabezpečiť primeranú životnú úroveň osobám závislým od rybárskych činností a zohľadniť záujmy spotrebiteľov;
            
            
               b)
                     zabezpečuje, aby opatrenia prijaté na zasadnutí zmluvných strán dohody SIOFA boli v súlade s cieľmi dohody SIOFA;
            
            
               c)
                     zabezpečuje, aby opatrenia prijaté na zasadnutí zmluvných strán dohovoru SIOFA boli v súlade s medzinárodným právom, a najmä s ustanoveniami Dohovoru OSN o morskom práve, Dohody OSN o ochrane a využívaní transzonálnych populácií rýb a populácií rýb migrujúcich na veľké vzdialenosti, Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori, ako aj Dohody Organizácie OSN pre výživu a poľnohospodárstvo o opatreniach prístavných štátov (2009). 
            
            
               d)
                     podporuje pozície, ktoré zodpovedajú pozíciám, ktoré sa zaujali v iných v regionálnych organizáciách pre riadenie rybárstva, prípadne regionálnym morským dohovorom v rovnakej oblasti;
            
            
               e)
                     usiluje sa o synergiu s politikou, ktorú sama uskutočňuje v rámci bilaterálnych vzťahov s tretími krajinami v oblasti rybárstva, a zaisťuje súdržnosť s ostatnými svojimi politikami, najmä v oblasti vonkajších vzťahov, životného prostredia, obchodu, rozvoja, výskumu a inovácie, ako aj v iných oblastiach;
            
            
               f)
                     zabezpečuje dodržiavanie medzinárodných záväzkov Únie;
            
            
               g)
                     koná v súlade so závermi Rady z 19. marca 2012 o oznámení o vonkajšom rozmere spoločnej rybárskej politiky
                  1
               ;
            
            
               h)
                     pracuje na vytvorení rovnakých podmienok pre flotilu Únie v rámci oblasti dohody SIOFA, ktoré vychádzajú z rovnakých zásad a noriem, aké platia podľa práva Únie, a podporovať jednotné vykonávanie uznesení a odporúčaní.
            
            
               2.Usmernenia
            
            
               Únia sa v relevantných prípadoch snaží prispieť k tomu, aby sa na zasadnutí zmluvných strán dohody SIOFA prijali tieto opatrenia:
            
            
               a)
                     opatrenia na ochranu rybolovných zdrojov v oblasti dohody SIOFA a hospodárenie s nimi, ktoré vychádzajú z najlepších dostupných vedeckých odporúčaní, vrátane celkového povoleného výlovu (TAC) a kvót alebo regulácie úsilia pre druhy, ktoré sa regulujú na zasadnutí zmluvných strán dohody SIOFA, čím by sa najneskôr do roku 2020 dosiahol alebo udržal maximálny udržateľný výnos. 
            
            
               b) 
                     v prípade potreby špecifické opatrenia pre prelovené populácie s cieľom udržať rybolovné úsilie na úrovni dostupných rybolovných možností a chrániť morské ekosystémy; 
            
            
               c)
                     opatrenia na monitorovanie, kontrolu a dozor v oblasti dohody SIOFA, ktorými sa zabezpečí účinnosť kontrolných opatrení a posilní súlad s opatreniami prijatými na zasadnutí zmluvných strán dohody SIOFA vrátane zavedenia systému SIOFA na monitorovanie plavidiel;
            
            
               d)
                     opatrenia na zabraňovanie NNN rybolovným činnostiam, na odrádzanie od nich a ich odstránenie v oblasti dohody SIOFA vrátane zoznamov plavidiel vykonávajúcich NNN rybolov a opatrení prístavných štátov;
            
            
               e)
                     opatrenia s cieľom minimalizovať negatívny vplyv rybolovných činností na morskú biodiverzitu vrátane morských vtákov, opatrenia na ochranu citlivých morských ekosystémov v oblasti dohody SIOFA v súlade s uzneseniami Valného zhromaždenia Organizácie spojených národov, ako aj morských ekosystémov, ku ktorým by patrili aj opatrenia s cieľom zabrániť a v maximálnej možnej miere znížiť nechcené úlovky, vrátane úlovkov ekologicky významných druhov, ako aj postupne eliminovať odhadzovanie úlovkov; 
            
         
         
            
               f) 
                     opatrenia zamerané na zákaz rybolovu zacieleného výlučne na získavanie žraločích plutiev a povinnosť vyloďovať všetky žraloky s plutvami prirodzene pripojenými k telu;
            
            
               g)
                     vypracovanie spoločných koncepcií s inými regionálnymi organizáciami pre riadenie rybárstva, ktoré sa podieľajú na riadení rybolovných zdrojov v oblasti dohody SIOFA;
            
            
               h)
                     príspevok k zriadeniu programu pozorovateľov prostredníctvom vypracovania návrhu relevantného programu pozorovateľov a podieľania sa na ňom;
            
            
               i)
                     podpora vykonávania pravidelných preskúmaní, ktorých cieľom je včas vyhodnotiť výsledky dohody SIOFA a vykonávanie jej odporúčaní;
            
            
               j) 
                     opatrenia, ktorými sa v strednodobom horizonte zabezpečí rovnomernejšie prerozdeľovanie prostriedkov z rozpočtu dohody SIOFA; 
            
            
               k)
                     ďalšie technické opatrenia založené na odporúčaniach pomocných orgánov zriadených na zasadnutiach zmluvných strán dohody SIOFA.
            
            
               PRÍLOHA II
            
            
            
               Každoročná špecifikácia pozície Únie, ktorá sa má zaujať
                  na výročnom zasadnutí zmluvných strán Dohody o rybolove v južnom Indickom oceáne
            
            
            
               Pred každým výročným zasadnutím zmluvných strán dohody SIOFA sa prijmú opatrenia potrebné na to, aby sa v pozícii, ktorá sa má vyjadriť v mene Únie, zohľadnili najnovšie štatistické, biologické a iné relevantné informácie predložené Európskej komisii v súlade so zásadami a usmerneniami stanovenými v prílohe I.
            
            
               Na tento účel a na základe daných informácií Európska Komisia predloží Rade alebo jej prípravným orgánom na diskusiu a schválenie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým výročným zasadnutím zmluvných strán dohody SIOFA. 
            
            
               Ak sa v priebehu ďalších zasadnutí, okrem iného aj zasadnutí na mieste, nepodarí dohodnúť na tom, aby sa v pozícii Únie zohľadnili nové prvky, vec sa postúpi Rade alebo jej prípravným orgánom.
            
            
         
         
            
                  
                     (1)
                  pozri dokument 7086/12 PECHE 66.